stanford-oval/wikipedia huggingface dataset:
פירדוסי
הערות שוליים

↑  Djalal Khaleghi-Motlagh, "FERDOWSI, ABU'L-QĀSEM i. LIFE," Encyclopædia Iranica, Vol. IX, Fasc. 5, pp. 514-523.
↑  Moscow, IX, pp. 138-39, vv. 2,167-84.
↑  נט'אמי ערוצ'י, צ'האר מקאלה, מהד' קזויני, עמ' 75–83 (בפרסית).
↑  Khaleghi-Motlagh, "FERDOWSI, ABU'L-QĀSEM i. LIFE".
↑  נט'אמי ערוצ'י, צ'האר מקאלה, עמ' 75–81.
↑  Djalal Khaleghi-Motlagh, "FERDOWSI, ABU’L-QĀSEM ii. Hajw-nāma," Encyclopædia Iranica.
↑  A. Shahpur Shahbazi, "FERDOWSI, ABU’L-QĀSEM iii. MAUSOLEUM", Encyclopædia Iranica.
↑  A. Shahpur Shahbazi, "FERDOWSI, ABU’L-QĀSEM iv. MILLENARY CELEBRATION," Encyclopædia Iranica.
↑  את רשימת המשתתפים המלאה ניתן לראות אצל צאדק, המילניום של פירדוסי, המשורר הלאומי של איראן, עמ' 1–3.
↑  "Firdousi". Gazetteer of Planetary Nomenclature. NASA.
↑  Firouzeh Mirrazavi, "National Ferdowsi Day," Iran Review, May 14, 2016.
↑  Heinrich Heine: Romanzero - Kapitel 22
| --- | --- |
בקרת זהויות :  NLI: 987007303796805171  PLWABN: 9810690100905606  BIBSYS: 90078852  BNE: XX1378882  BnF: cb11902551m (data)  CiNii: DA04118170  GND: 118532499  ICCU: SBLV291755  ISNI: 0000 0001 2145 689X  LCCN: n79094717  LNB: 000173169  MusicBrainz: d546480b-da32-43ba-b4a7-551e4a3ef355  NDL: 00439558  NKC: jn20000720073  NLK: KAC201422979  NSK: 000269633  NTA: 071414088  RERO: 02-A000061934  SELIBR: 53397  SNAC: w6gg621j  SUDOC: 073635219  VcBA: 495/18283  VIAF: 101359236   WorldCat (עם VIAF): 101359236
שאנטראם (ספר)

|  מידע כללי |
| --- | --- |
 מאת:  גרגורי דייוויד רוברטס 
 שפת המקור:  אנגלית 
 סוגה:  רומן 
 הוצאה
 תאריך הוצאה:  2003 
 
שאנטארם (באנגלית: Shantaram) רומן משנת 2003 מאת הסופר האוסטרלי גרגורי דייוויד רוברטס. מגולל את סיפורו של שודד-בנק אוסטרלי מורשע ומכור להרואין הבורח מכלא פנטרידג' ונמלט להודו. הרומן זכה לשבחים רבים על תיאוריו מלאי החיים של התרבות ההודית והחיים בבומביי. לפי דיווחים, הרומן מושפע מאירועים אמיתיים בחיי הסופר, שנתפס בפרנקפורט, כשניסה להבריח סמים לגרמניה והוחזר לכלא באוסטרליה.
הספר תורגם לעברית על ידי אינגה מיכאלי, ויצא לאור בשנת 2009 בהוצאת כנרת זמורה ביתן.
תקציר עלילה

בשנת 1978, רוברטס נידון למאסר של 19 שנים באוסטרליה לאחר שהורשע בשורת פשעי-שוד מזוינים של סניפי חברות בנק, איגודי אשראי וחנויות. ביולי 1980 הוא נמלט מכלא פנטרידג' בוויקטוריה לאור יום, ובכך הפך לאחד האנשים המבוקשים ביותר באוסטרליה בעשר השנים הבאות.
לינדזי, גיבור הספר, משתמש במנוסתו בדרכון מזויף ובו שם בדוי - לינדזי פורד. שם זה, יחד עם כינויים אחרים שיקבל בהודו, הם שמשמשים אותו בכל הספר, והקורא לא מקבל מידע לגבי שמו "האמיתי". בדרכו מניו זילנד לגרמניה, עוצר גיבור הספר בבומביי. למרות התוכנית המקורית לשהות בה זמנית רק כתחנת ביניים בדרך לאירופה, הוא מחליט להישאר בעיר. לינדזי פוגש אדם מקומי בשם פרבאקר אותו הוא שוכר כמדריך. פרבאקר הופך במהרה לחברו ומכנה אותו לין (לינבאבא). שני הגברים מבקרים בכפר הולדתו של פראבקר, סנדר, שם מחליטה אמו של פראבקר להעניק ללין שם מראטהי חדש, כמו שלה. מכיוון שהיא שפטה את טבעו כמי שהתברך באושר שליו, היא מחליטה לקרוא לו "שאנטראם", מילה שמשמעותה "איש של שלום". בדרכם חזרה לבומביי, לין ופרבאקר נשדדים. כשכל חפציו נעלמים, נאלץ לין להתגורר בשכונות העוני, שמאפשרות לו להיטמע ולהסתתר מהשלטונות. לאחר שרפה גדולה ביום הגעתו לשכונת העוני הוא מקים מרפאת בריאות בחינם כדרך לתרום לקהילה. התערותו בקהילה מלמדת את לין על התרבות והמנהגים המקומיים בסביבה הדחוסה הזו, הוא מתוודע ואוהב את האנשים שהוא פוגש, ואפילו לומד את השפה המקומית במומבאי - מראטהית. הוא גם נאבק בהתפרצויות של כולרה וסופות אש, מעורב במסחר עם מצורעים ולומד כיצד נפתרים סכסוכים אתניים ועימותים בבני זוג בקהילה צפופה ומגוונת זו.
הרומן מתאר מספר זרים ממוצא שונה, כמו גם הודים מקומיים, המדגיש את המגוון העשיר של החיים במומבאי. לין מתאהב בקארלה, אישה שווייצרית-אמריקאית, מתיידד עם אמנים ושחקנים מקומיים, שנותנים לו תפקידים כניצב בכמה סרטי בוליווד, ומגויס על ידי העולם התחתון בבומביי למבצעים פליליים שונים, כולל סחר בסמים ונשק. לין נכלא בסופו של דבר בכלא "דרך ארתור" שבבומביי. שם, יחד עם מאות אסירים אחרים, הוא סובל מהתעללות גופנית ונפשית אכזרית מצד השומרים, כשהוא מתקיים בתנאים קשים במיוחד. עם זאת, בזכות ההגנה של ראש המאפיה האפגנית, עבד אל-ח'דר חאן, בסופו של דבר, הוא משתחרר ומתחיל לעבוד בשוק השחור בהמרת מטבע ובזיוף דרכונים. לאחר שנסע עד אפריקה בטיולים שהוזמנו על ידי המאפיה, לאחר מכן, לין יוצא לאפגניסטן להבריח נשק למען לוחמי מוג'הדין. כאשר נהרג המנטור שלו, חאן, לין מבין שהוא הפך לכל מה שגדל לתעב ונופל לדיכאון לאחר שהוא חוזר להודו. הוא מחליט שעליו להילחם על מה שהוא מאמין שהוא נכון, ולבנות חיים כנים. הסיפור מסתיים בכך שהוא מתכנן לנסוע לסרי לנקה.
ספרי המשך

גרגורי רוברטס אמר ששאנטארם הוא הספר הראשון ברביעייה מתוכננת. ספר ההמשך שכותרתו "צל ההר" יצא ב-13 באוקטובר 2015 בהוצאת ליטל בראון. בספר ההמשך, מנסה לין לשרוד במומבאי, שמנוהלת על ידי מאפיה חדשה.
עיבודים > קולנוע

כאשר פורסם הרומן שאנטארם בשנת 2003, מספר גורמים, כולל השחקן ראסל קרואו, הביעו עניין בעיבוד קולנועי. אף על פי שקרואו צורף באופן זמני להפקה, אולפני האחים וורנר המשיכו הלאה והעמידו הצעה בסך 2 מיליון דולר בעיקר בשל כך שהשחקן ג'וני דפ הביע עניין בספר בפני מנהל האולפנים בראד גריי. עם רכישת הזכויות, דפ נבחר לככב בסרט, שהיה אמור להתבסס על תסריט שנכתב על ידי מחבר הספר גרגורי דייוויד רוברטס. רוברטס שיבח את בחירת הליהוק, והמחבר אמר על התסריט המיועד שלו, "התסריט שאני כותב יהיה מורכב באותה מידה ויהיה לו אותה תחושה של שכבות וטקסטורה. באופן תמטי, זה ישקף את כל מה שבלב הספר וזה חוויית הגלות, וכוח האהבה לשנות ולשנות את ליבו של אדם. אבל הספר הוא ספר והסרט הוא סרט - הם צורות אמנות שונות כך שלסרט יהיו חיים עצמאיים." באוקטובר 2005 שכרו האחים וורנר את התסריטאי אריק רות' כדי לשכתב את הטיוטה הראשונית שיצר רוברטס. בנובמבר שלאחר מכן נשכר הבמאי פיטר ויר כדי לביים ולפתח את התסריט עם רות'. במקור הסרט תוכנן לצאת לאקרנים בסוף 2006.
עד יוני 2006, ויר פרש מהפרויקט כאשר דובר אולפנים טען שזה קרה בשל חילוקי דעות שונים בין הבמאי לאולפן והמפיקים. בינואר 2007, הבמאית מירה נאיר החליפה את ויר. ההפקה צפויה הייתה להתחיל בסתיו 2007 לקראת יציאתו לאקרנים בשנת 2008. רות' החל לשכתב את התסריט כדי להוזיל את עלויות הפרויקט, והשחקן אמיטאב באצ'אן הצטרף לככב לצד דפ. בנובמבר 2007, ההפקה בוטלה בעקבות שביתת אגודת הכותבים של אמריקה. בנוסף לאי מוכנות התסריט, עונת המונסונים הממשמשת ובאה בהודו וקשיי לוח הזמנים של דפ בצילומים בין הודו לניו מקסיקו בארצות הברית, הוסיפו עוד לדחיות ולביטולים שהפרויקט ספג. תחילה באולפנים עוד קיוו שההפקה תתחיל סוף סוף בספטמבר 2008, אולם עד נובמבר 2009, כאשר ההפקה לא יצאה לדרך, דיווח האינדפנדנט כי הפרויקט בוטל.
במאי 2013 דיווח ה-Mirror Mumbai שהאחים וורנר ניהלו משא ומתן על שמירת זכויות העיבוד הקולנועי עד 2015, כשהוא מביא השערות לפיהן עיבוד קולנועי של שאנטראם עדיין נמצא בתוכניות. באוקטובר שלאחר מכן, הוכרז שג'ואל אדגרטון יככב בתפקיד הראשי, כאשר אריק רות' יעבד את התסריט, בעוד ג'וני דפ יהיה מעורב כעת כמפיק. האחים וורנר ניהלו שיחות מוקדמות עם גארת' דייוויס, שהיה שותף להפקה מועמדת האמי, "קצה האגם", על מנת לביים את הסרט. אך גם דיווחים אלה לא התקדמו לכדי הפקה ממשית.
עיבודים > טלוויזיה

ב-7 ביוני 2018, הוכרז כי אפל מפתחת עיבוד טלוויזיוני לרומן עבור שירות הטלוויזיה שלה Apple TV +, אותו יכתוב אריק וורן סינגר שיפיק לצד דייוויד מנסון, ניקול קלמנס, סטיב גולין ואנדראה בארון. חברות ההפקה שעתידות להיות מעורבות בסדרה הפוטנציאלית כוללות את Anonymous Content ו-Paramount Television.‏ באוגוסט 2019 הוכרז כי ההפקה מתקדמת עם צילומים שצפויים להתחיל באוקטובר 2019. הסדרה תצולם בויקטוריה, אוסטרליה, עם סצנות שיצולמו באולפני דוקלנדס במלבורן ובכלא פנטרידג'. עוד הוכרז כי הסדרה תקבל מימון של 7.4 מיליון דולר מהממשלה האוסטרלית. הסדרה אמורה להיות מורכבת מעשרה פרקים עם ארבעה פרקים שביים ג'סטין קורזל. בספטמבר 2019 דווח על ליהוקו של צ'ארלי האנם לתפקיד הראשי.
הערות שוליים

↑  ""The Mountain Shadow" - Long-awaited sequel to Shantaram coming in October". Little Brown. אורכב מ-המקור ב-2018-06-12. נבדק ב-16 ביוני 2015. {{cite web}}:  (עזרה)
↑  Fleming, Michael; Dunkley, Cathy (6 באוקטובר 2004). "WB books adventure for Depp". Variety. {{cite journal}}:  (עזרה)
↑  Moran, Jonathon (8 באוקטובר 2004). "Depp perfectly cast in Shantaram, author says". Australian Associated Press. {{cite news}}:  (עזרה)
↑  Fleming, Michael (25 באוקטובר 2005). "Scribe's in custody". Variety. {{cite journal}}:  (עזרה)
↑  Fleming, Michael (30 בנובמבר 2005). "Weir to steer Depp pic". Variety. {{cite journal}}:  (עזרה)
↑  Fleming, Michael (11 ביוני 2006). "'Shantaram' shuffling". Variety. {{cite journal}}:  (עזרה)
↑  McClintock, Pamela (18 בינואר 2007). "Nair, Depp journey to India film". Variety. {{cite journal}}:  (עזרה)
↑  Fleming, Michael; Anne Thompson (19 בנובמבר 2007). "Strike delays 'Shantaram,' 'Nine'". Variety. {{cite journal}}:  (עזרה)
↑  Thompson, Anne (29 בנובמבר 2007). "Hollywood's new scapegoat". Variety. {{cite journal}}:  (עזרה)
↑  Akbar, Arifa (13 בנובמבר 2009). "Underworld tale won't see light of day". The Independent. {{cite news}}:  (עזרה)
↑  "After nine years, ray of hope for Shantaram film". Mumbai Mirror. 2013-05-09. נבדק ב-2014-01-15.
↑  "Joel Edgerton-Starring, Johnny Depp-Produced 'Shantaram' Lands A Director | The Playlist". Blogs.indiewire.com. אורכב מ-המקור ב-2013-10-16. נבדק ב-2014-01-15.
↑  Fleming, Mike. "Warner Bros Taps Aussie Garth Davis To Helm Joel Edgerton In 'Shantaram'". Deadline Hollywood. נבדק ב-2014-01-15.
↑  Andreeva, Nellie (7 ביוני 2018). "'Shantaram': Apple Nabs TV Series Adaptation Of Novel For Development". Deadline Hollywood. נבדק ב-7 ביוני 2018. {{cite web}}:  (עזרה)
↑  "Justin Kurzel Set to Direct Apple's 'Shantaram' Series". The Hollywood Reporter (באנגלית). נבדק ב-2019-08-16.
↑  Quinn, Karl (2019-08-15). "Shantaram to start filming in Australia for Apple TV+". The Sydney Morning Herald (באנגלית). נבדק ב-2019-08-16.
↑  "'Shantaram' Lands at Apple as First International Production". The Hollywood Reporter (באנגלית). נבדק ב-2019-08-27.
↑  "Gregory David Roberts' epic tale Shantaram being adapted for television series". SBS Your Language (באנגלית). נבדק ב-2019-08-27.
↑  "Joint Media Release: Epic bestseller Shantaram to film in Victoria". Paul Fletcher MP (באנגלית). נבדק ב-2019-08-27.
↑  "SBS Australia". www.facebook.com (באנגלית). נבדק ב-2019-08-27.
↑  "'Shantaram' TV Series in the Works With Anonymous Content, Paramount TV". The Hollywood Reporter (באנגלית). נבדק ב-2019-08-27.
↑  "'Top of the Lake' Director in Early Talks for Johnny Depp-Produced 'Shantaram'". The Hollywood Reporter (באנגלית). נבדק ב-2019-08-27.
↑  Shantaram: Charlie Hunnam to Lead Apple Series Adaptation
בלונד

.
ילד בעל שיער בלונדיני זהוב
בלונד הוא צבע שיער צהבהב שנמצא ביונקים מסוימים, ובדומה לשיער ג'ינג'י מאופיין ברמה נמוכה של הפיגמנט אומלנין. מבלונד זהוב עד בלונד חיוור, גוני הבלונד נמצאים באופן טבעי על ראשם של קצת פחות מ-0.9 מאוכלוסיית העולם. שיער בלונדיני הוא השיער הדק ביותר, בעוד שיער אדמוני הוא השיער העבה ביותר[דרוש מקור]. לבלונדיניים טבעיים יש לעיתים קרובות גם צבע עיניים בהיר ועור חיוור, לעיתים מנומש.
תפוצה

הבלונד נפוץ במיוחד באירופה, ובפרט בסקנדינביה ובמדינות הים הבלטי. בעקבות כך, שיער בלונדיני חיוור מכונה לעיתים "שיער נורדי". באזורים הללו קיימת תפוצה של השיער הבלונדיני במעל ל-50% מהאוכלוסייה ואף במקומות מסוימים מעל ל-80% ממנה.
תינוקות בלונדיניים יכולים להיוולד בכל אוכלוסייה, אך אצל חלקם השיער יהפוך לשטני כהה עם השנים. באוכלוסיות אירופיות מסוימות הבלונד כל כך שכיח, שלעיתים מתייחסים אליו כאל תכונה אירופית ייחודית, אך הייחודיות היא רק בתפוצתו שם.
בהתבסס על מידע גנטי, ניתן לשער כי הבלונד הוא תוצר של מוטציה גנטית שהתפשטה באירופה לפני כ-10,000–11,000 שנים, בסוף עידן הקרח האחרון. לפני כן, לאירופים היו שיער ועיניים חומים כהים, כמו לשאר העולם.
אנשי המדע טרם מצאו תשובה לשאלה מדוע אנשי צפון אירופה התפתחו להיות בעלי שיער בלונדיני ועיניים בהירות כל כך מהר, יחסית לקצב התפתחות האבולוציה האנושית. אילו קרו השינויים בקצב ההתפתחות הממוצע של האבולוציה, היה לוקח להם כ-850,000 שנים להתרחש, אך האדם המודרני היגר לאירופה מאפריקה רק ב-35,000–40,000 השנים האחרונות.
מחקר סותר נערך על ידי הד"ר מרק סטונקינג והפרופ' קרלוס בוסטמנטה והד"ר איימר קני מאוניברסיטת סטנפורד, על האוכלוסייה המקומית באיי שלמה, ש-5%–10% ממנה הם בעלי שיער בלונד טבעי, למרות צבע עורם הכהה. לפי המחקר השיער הבלונדיני של תושבי איי שלמה הוא תוצר של מוטציה בגן יחיד, ושונה מהבסיס הגנטי שאחראי לבלונד שנפוץ באירופה. המשמעות היא שהבלונד התפתח אבולוציונית לא פעם אחת, אלא לפחות פעמיים, בשני אזורים שונים בעולם.
צבע בלונדיני נפוץ גם בבעלי חיים שונים אם כי בכמות פחותה. בין היונקים הבלונדינים נמנים מיני חתולים וכלבים וכן סוסי פוני, דוב גריזלי, עצלן דו-אצבע, סוריקטה ועוד נמיות, גיבון לבן-גבות, מספר מרמוסטיים וקופי קפוצ'ין, מספר אנטילופות והחמוס.
בלונד בתרבות

באזור הים התיכון, עד המאה הרביעית לפני הספירה, שיער בלונדיני היה קשור באופן מובהק לזונות ולעבדים, וכך גם במהלך השנים הראשונות של האימפריה הרומית, שיער בלונדיני היה קשור לזונות. מקור המילה מצרפתית.
משחר ההיסטוריה, אנשים כהי-שיער התרשמו משיער בלונדיני ושאפו לחקות אותו. נשים כהות-שיער ברומא העתיקה, לדוגמה, נהגו לקנות פאות נוכריות משיער בלונדיני ואדמוני מאנשי השבטים הגרמאנים. בחברה המערבית המודרנית, הבהרת שיער נפוצה במיוחד בקרב נשים, ובסלנג העברי ניתנה מילה מיוחדת לתיאור אישה כזו ובפרט כשלה שורשים שחורים נראים לעין בקודקוד הראש - "שחורדינית". עם זאת, ישנם אנשים בלונדיניים שבוחרים דווקא להכהות את שיערם.
לפי מספר מחקרים, שיער בלונדיני, שהוא תכונה אופיינית לילדים קטנים, גורם לאנשים לתחושות הוריות של חיבה ורצון להגן. שיוך תכונה זו לילדים הוא אולי גם הגורם לסטריאוטיפ המערבי, המייחס לנשים בלונדיניות טיפשות. שני סמלי סקס מהמאה העשרים שטיפחו דימוי זה היו מרילין מונרו וג'ין הארלו. שתיהן גילמו בסרטים בכיכובן בלונדיניות "מטומטמות קלאסיות", אף שנודעו באופן אישי כנשים אינטֶליגנטיות. מונרו למעשה הבהירה את שערה השטני לבלונד כדי ליצור את הדמות הסטראוטיפית שלה, והארלו אולצה להבהיר את שערה מבלונד "אפר" טבעי לבלונד "פלטינה", מה שגרם לו נזק. אצל חלק מהתינוקות שנולדים בלונדיניים, צבע השיער נעשה כהה בתקופת הילדות באופן טבעי. הכהיית השיער יכולה להתרחש גם בתקופה מאוחרת יותר בחיים.
בתחילת המאה העשרים, שיער בלונדיני שויך לעיתים לגזע הארי. תפיסה זו קודמה על ידי תומכי תאוריית עליונות הגזע הנורדי כמו מדיסון גרנט (אנ') ואלפרד רוזנברג, למרות ששיער כהה היה יותר נפוץ בקרב הארים.
מיתוס לגבי היעלמות הבלונד

בשנת 2002 דיווחו כלי תקשורת, ביניהם חדשות ה-BBC, שמדענים גרמנים אנונימיים הגיעו למסקנה שתוך 200 שנים ייעלם הבלונד הטבעי מן העולם, עקב מחסור בגנים נסגנים שגורמים לשיער בהיר; רק למספר מצומצם של אנשים מפינלנד יהיה שיער בלונדיני טבעי. במאמר היה כתוב שיש מספר נמוך של אנשים הנושאים את גן הבלונד הנסגני, במיוחד במדינות עם אנשים ממוצאים מגוונים (כגון ארצות הברית, קנדה, ניו זילנד ואוסטרליה). מאוחר יותר, יוחס המחקר לארגון הבריאות העולמי, שטען שאיננו יודע על מחקר זה ואינו מכיר בו. לאחר מכן אישר הארגון שהמחקר היה שקרי. התרמית הופיעה שנית בתחילת 2006 בידיעות חדשותיות ונפוצה במהירות באינטרנט.
המיתוס מתבסס על תפיסה שגויה של מושג הגן הנסגני. למעשה, הגן ימשיך לעבור לדורות הבאים, אלא אם כן יקושר לקושי בהישרדות או בפריון. למרות שערבוב הגזעים עשוי להוביל להפחתת המקרים בהם הגן בא לידי ביטוי (כלומר מקרים בהם הצאצא מקבל את הגן משני הוריו), הוא לא יפחית את שכיחות הגן עצמו.
הערות שוליים

↑  Frost, Peter (2006): Why Do Europeans Have So Many Hair and Eye Colors?
1 2  http://www.timesonline.co.uk/tol/news/uk/article735078.ece
↑  אסף שטול-טראורינג, שורשים שחורים, שיער בלונדיני, באתר הארץ, 6 במאי 2012
קלאודיה שיפר היא דוגמנית גרמנייה בעלת שיער בלונדיני נורדי הנפוץ יחסית באירופה
ילדה בת איי ונואטו באוקיינוס השקט, שנולדה עם שיער בלונדיני
שכיחות שיער בלונדיני באירופה:

  80—100%
  50—79%
  20—49%
  1—19%
  פחות מ-1%
מרילין מונרו בסרט "גברים מעדיפים בלונדיניות"
ציור של מריה מגדלנה חוזרת בתשובה, פומפאו באטוני, המאה ה-18
יצחק לוי (רב עיר)

ערך זה עוסק ברב העיר נשר. אם התכוונתם למשמעות אחרת, ראו .
| --- | --- |

הרב יצחק לוי, מרץ 2021
 לידה:  28 באוגוסט 1980 (בן 44) ט"ז באלול תש"מ ישראל
 מדינה:  ישראל 
 מקום פעילות:  כרמיאל, חוסן, נשר, חיפה, טירת הכרמל
 השתייכות:  חרדים ספרדים
 תחומי עיסוק:  רבנות, הרבצת תורה, הכשרת רבנים, חיבור ספרים
 רבותיו:  הרב יצחק יוסף
 תלמידיו:  הרב אביאל בוארון רב היישוב חוסן הרב ברק פרץ רב היישוב צוריאל
 
 תפקידים נוספים:  חבר מועצת הרבנות הראשית חבר ועדת ההיגוי של המרכז הלאומי להשתלות
 
הרב יצחק לוי (נולד בט"ז באלול תש"מ, 28 באוגוסט 1980) הוא רב ישראלי המכהן כרב העיר נשר, מ"מ תחום נישואין וחלק ממערכת הכשרות ברבנות העיר חיפה, חבר ועדת ההיגוי של המרכז הלאומי להשתלות, ועורך השיעור השבועי של הרב יצחק יוסף. כיהן כרב המושב חוסן וכחבר מועצת הרבנות הראשית לישראל.
חיים אישיים

נשוי לתמר, ולהם שבעה ילדים.
ספריו

שו"ת אבי בעזרי - שאלות ותשובות בהלכה על שולחן ערוך אורח חיים ויורה דעה - 2 מהדורות, מהדורה ראשונה - תשע"ה, מהדורה שנייה - תשע"ו.
השיעור השבועי - שיעוריו של הרב יצחק יוסף. חלק א' תשע"ה - 5 מהדורות. חלק ב' תשע"ו - 2 מהדורות. חלק ג' - תשע"ז. חלק ד' - תשע"ח. חלק ה' - תשע"ט.
קונטרס אור לי - קובץ מאמרים על מרן הרב עובדיה יוסף לפי סדר פרשיות השבוע - 2 מהדורות, מהדורה ראשונה - תשע"ה, מהדורה שנייה - תשע"ו.
ספר רבן של ישראל - הספדיו על מרן הרב עובדיה יוסף ומאמרים בכללי הפסיקה, בעריכת הרב דביר פרץ, תשע"ח.
ספר באר יצחק חלק ראשון - סיכום שיעוריו ההלכתיים בנושאים שונים, בעריכת הרב שלום מצרפי, תשפ"א.
ספר באר יצחק חלק שני - סיכום שיעוריו ההלכתיים בנושאים שונים, בעריכת הרב שלום מצרפי, תשפ"ד.
ספר אור פניך - בענייני מגפת הקורונה, שאלות ותשובות, מאמרים והנחיות, תש"פ.
ספר בריתי יצחק - על תרי"ג מצוות, מקורות, טעמים, הלכות ואגדות, מיועד לתיקון ליל שבועות, תשפ"ג.
ספר חיים בטהרה - סיכום שיעוריו בהלכה למדריכי חתנים, בעריכת ר' אייל בן שטרית, תשפ"ג.
הגדה של פסח הגידה לי - הנחיות מעשיות ושו"ת לליל הסדר, תשפ"ד.
הערות שוליים

↑  ישי כהן, מועמד נוסף לרב העיר חיפה: הרב יצ.., באתר כיכר השבת, ‏2020-07-14
↑  נבחרו חברי מועצת הרבנות הראשית, באתר ערוץ 7
↑  במעמד הראשון לציון: הגאון רבי יצחק לוי הוכתר לרבה של נשר, 27 באפריל 2017 באתר כל זמן
| --- | --- |
בקרת זהויות :  NLI: 987007518516105171  VIAF: 310740981   WorldCat (עם VIAF): 310740981 
יצחק לוי רב העיר נשר נואם בטקס הנחת אבן הפינה לבית כנסת בנשר בשכונת רמות יצחק, 18 במרץ 2021.
ברכיה (מושב)

| --- | --- |

מדינה: ישראל ישראל
מחוז: הדרום
מועצה אזורית: חוף אשקלון
גובה ממוצע: ‎43 מטר
תאריך ייסוד: 1950
תנועה מיישבת: תנועת המושבים
סוג יישוב: מושב
מוצא המייסדים: האי ג'רבה בתוניסיה
נתוני אוכלוסייה לפי הלמ"ס לסוף 2023
  - אוכלוסייה: 1,292 תושבים
    - מתוכם, תושבי ישראל: 1,260 תושבי ישראל
 מפת מיקום  מפה דינמית   (למפת השפלה מוגדלת) ברכיה(למפת השפלה רגילה) ברכיה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום ברכיה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום ברכיה31°40′10″N 34°37′32″E﻿ / ﻿31.669323700226°N 34.6254217297758°E﻿ / 31.669323700226; 34.6254217297758  heמפת היישובים של מועצה אזורית חוף אשקלון באדום - ברכיה בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 5 מתוך 10

בֶּרֶכְיָה הוא מושב השוכן במישור החוף הדרומי, כ-4 ק"מ מזרחית לאשקלון, ומשתייך למועצה אזורית חוף אשקלון.
היסטוריה

המושב נוסד בחורף 1950, על ידי עולים מהאי ג'רבה שבדרום תוניסיה, על אדמות הכפר הערבי ג'וליס, בקרבת צומת הודיה של היום. השם סמלי המבטא את כמיהתם של המתיישבים הראשונים לברכת האל. כמו כן הוא מציין שושלת כוהנים בימי נחמיה, שם הולם ליישוב שכשליש ממשפחותיו הן משפחות "כהן".
רב היישוב המפורסם היה הרב רחמים חי חויתה הכהן (מה'תשי"ד (1954) עד ה'תשי"ט (1959)), אחריו כיהן הרב סאסי כהן, לאחריו מכהן כרב המושב הרב בנימין רפאל הכהן מחבר סדרת ספרי "מלכי תרשיש".
גרעין המייסדים התגבש במחנה העולים שבפרדס חנה. המושב מונה כ-90 משקים חברי אגודה.
רוב התושבים עובדי חוץ, ומיעוטם עוסקים בייצור חלב וביצים וגידול עופות. חלק קטן מאוד עוסק בגידול פרחים בחממות, ובגידול תבואות ושחת לבהמות.
בשנת 2010 הובאו לקבורה בבית העלמין של המושב עצמותיו של הרב ציון כהן יהונתן, שהיה ראב"ד ליהודי ג'רבה בשנים 1931-1912.
מוסדות חינוך

בשנת 1950 עם הקמת המושב הוקם בית ספר יסודי הנקרא "מורשה" על ידי הרב שלום חדד תושב המקום. בית הספר הראשון במועצת "חוף אשקלון". בית הספר מונה כ-230 תלמידים שרובם ממושבי המועצה.
הרב חיים כהן, נכדו של הרב רחמים חי חויתה, ייסד במושב את מוסדות "חכמת רחמים" על שם סבו, הכוללים ישיבה לצעירים, ישיבה גבוהה ועוד. הוא עמד בראשם עד לפטירתו בשנת ה'תשס"ט. כיום מנהל אותם אחיו הרב חננאל כהן.
כיום מוסדות הלימוד במושב מונים מגן טרום חובה עד חטיבת ביניים, בית הספר היסודי ״מורשה״ מהווה אבן שואבת לכל תלמידי הסביבה בעלי נופך ציוני-דתי.
במושב למדו והתחנכו הילדים מגילאי 3 עד 13 על ברכיו של המר״ן רבי שאשי הכהן שהיה מלמד בבית הכנסת הקטנה ולימים בחדר בביתו את כל התלמידים והיה עושה סבלנות עם כלל הילדים לימוד קרוא וכתוב, טעמי המקרא והכנה לבר המצווה. לימים החליפו הרב רפאל הכהן שהינו רב המושב עד ליום הזה.
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף דצמבר 2024 (אומדן), בכל יתר היישובים - לפי טבלה שנתית של למ"ס עבור

סוף 2023.
↑  הנתונים לפי טבלת מדד חברתי כלכלי של למ"ס נכון לשנת 2021
↑  ראו פה
| --- | --- |
בקרת זהויות :  NLI: 987007588166005171  VIAF: 317132392   WorldCat (עם VIAF): 317132392
פחד גבהים (ספר)

| --- | --- |

 מידע כללי
 מאת:  אריקה ג'ונג 
 שפת המקור:  אנגלית 
 סוגה:  רומן 
 הוצאה
 תאריך הוצאה:  1973 
 
פחד גבהים (באנגלית: Fear of Flying) הוא רומן שנכתב בשנת 1973 על ידי הסופרת והמשוררת, אריקה ג'ונג, וידוע במחלוקת שעורר בגלל דמותה של איזדורה וינג, משוררת אמריקנית בת 29 שמבטאת את מיניותה באופן משוחרר וחושפת אישיות מורכבת מבחינה נפשית, יצירתית ופוליטית. דמותה של ג'ונג היא פמיניסטית שמגלמת באופן חד את הקונפליקט הפנימי בין האישה הטובה והנאמנה לבעלה לבין האמנית החופשייה שחוגגת את גופה ואת תשוקותיה ומערערת על מוסכמות חברתיות שמדכאות את המיניות הנשית.
הסיפור נכתב בגוף ראשון, בשפה נועזת ואינטימית, נוטפת מיניות שיש בה פשטות וכנות נוגעת ללב. ג'ונג מספקת מבט אינטרוספקטיבי נוקב על חייה של האישה המודרנית במהלך הגל השני של הפמיניזם. הספר הפך להד נאמן למציאות של נשים אמריקניות, רבות מהן אמהות, נשואות ועקרות בית שהזדהו עם דמותה של איזדורה וחשו שהיא מבטאת את תסכולן והשתוקקותן העמוקה להתיר את הכבלים המסורתיים החונקים ולבטא את עצמיותן באופן כן, חופשי ומשוחרר.
הספר נמכר ביותר מ-20 מיליון עותקים ברחבי העולם. הספר תורגם לעברית על ידי עידית זרטל ויצא לאור בישראל בהוצאת זמורה-ביתן בשנת 1976.
"הזיון המרוכסן"

"הזיון המרוכסן" הוא ביטוי שטבעה הגיבורה של אריקה ג'ונג ונכנס במהירות ללקסיקון הפופולרי. על פי משנתה של איזדורה "זיון מרוכסן" הוא תיאור של מפגש מיני טהור ללא מילים בין שני זרים, חף ממניעים נסתרים ונקי מרגשות אשמה או משחקי כוחות, ללא היסטוריה או מורכבות רגשית. איזדורה טוענת שטרם מצאה זיון כזה ומעריכה שהסיכוי למצוא הוא כמו הסיכוי למצוא חד-קרן.
את התסריטים של "הזיון המרוכסן" הזתה איזדורה בנסיעותיה הרבות ברכבת מהיידלברג אל הפסיכיאטר שלה ובחזרה ארבע פעמים בשבוע, מרחק של שעה נסיעה לכל כיוון. היא מתארת סצנה ארוטית וחושנית שבה חייל ואלמנה נפגשים במקרה ברכבת ותשוקתם הגואה מתפרצת בסערה כשהרכבת נכנסת לתוך מנהרה ומסתיימת במהרה כשאישה יורדת בתחנה הבאה.
"הרכבת נכנסת לתוך ניקבה או מנהרה, ובתוך הדמדומים האפלוליים מתנשמת הסמליות. מגפו של החייל באוויר והכתלים האפלים של המנהרה והתנועה המהפנטת של הרכבת והשריקה הגבוהה הממושכת בשעה שהיא פורצת החוצה לבסוף."